《题上方壁》
宋代·李端民

寓居萧寺便为家，问舍求田事未涯。平昔孤踪犹可表，少年豪气不须誇。

雪消野径生春荠，风动荒林噪晚鸦。极目悠然千里思，祇将诗句傲烟霞。

作者简介：李端民，字平叔，扬州（今属江苏）人，正民兄。高宗绍兴十一年（一一四一），知黄岩县（《嘉定赤城志》卷一一）。官终将作监。事见《攻愧集》卷五二《檗庵居士文集序》。今录诗四首。